Tisztelt Képviselő- testület, Polgármester Úr!

Balatonakali Háziorvosi Szolgálat működésében az elmúlt évben személyi változás nem történt. Szakmai elvárásainknak megfelelően, folyamatos továbbképzések mellett végezzük munkánkat. A kistérségi Társulásban működtetett, Balatonfüred Rendelőintézetben működő Központi Orvosi Ügyelet zavartalanul végzi munkáját. Védőoltási kötelezettségeinknek eleget tettünk. Védőnővel közösen havonta 1 alkalommal csecsemő tanácsadást tartunk. A praxis éves betegforgalma 2015 –ben 12 033 fő volt. Orvos által lakáson történt ellátás 169 esetben, nővéri látogatások száma 486 esetben történt. Szakrendelésre utaltak száma 1452 fő. Fizikotherápiás rendelésünket balatonakali betegeink 1640 alkalommal vették igénybe. A rendelők napi átlag betegforgalma 68 fő, nyári időszakban /jún.01.- aug. 31./ 86 fő. 2015-ben született gyermekek közül 16 gyermek jelentkezett be praxisunkba. Halálozás miatt kijelentettek száma: 19 fő. Praxis létszáma jelenleg 1765 fő.

Megköszönve a Képviselő Testület eddigi segítő munkáját, kérjük a jövőben is lehetőségük szerint támogassák az Egészségügyi Szolgálat zavartalan működését!

Tisztelettel:

Dr Balla György

háziorvos

Balatonakali, 2016. jún. 16.